wannaphong/clean_thaiwikipedia huggingface dataset:
# วัดเตาอิฐ (จังหวัดฉะเชิงเทรา)
วัดเตาอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาด ในตำบลบางคา อำเภอราชสาส์น จังหวัดฉะเชิงเทรา

วัดเตาอิฐ หรือ วัดญาณรังสี ตั้งวัดเมื่อ พ.ศ. 2415 ได้รับพระราชทานวิสุงคามสีมาเมื่อ พ.ศ. 2419 ซึ่งมีขุนรักษาผลาผล (ยิ้ม) กำนันตำบลบางคาเป็นผู้มอบที่ดินถวายเพื่อสร้างวัดและพระครูญาณรังสีมุนีวงศ์ (แทน) เจ้าคณะจังหวัดฉะเชิงเทราเป็นผู้ดำเนินการสร้างวัด เหตุที่ชื่อวัดเตาอิฐเพราะตั้งอยู่ที่หมู่บ้านเตาอิฐ

วัดเตาอิฐมีต้นโพธิ์ที่มีใบสีขาวอายุราว 100 ปี ขนาดใหญ่มากกว่า 4 คนโอบ สูงเกือบ 30 เมตร ซึ่งเป็นหนึ่งในคำขวัญของอำเภอราชสาส์น คือ "อำเภอราชสาส์น ตำนานเมืองเก่า ใบโพธ์สีขาว ข้าวหอมมะลิ" มีเจดีย์โบราณ ที่มีอายุเก่าแก่เชื่อว่ามีอายุมานานกว่า 100 ปี เจดีย์มีความแปลกที่มีปล้องไฉนเป็นบัว องค์บัลลังก์เพรียวและฐานทรงกลมเป็นชั้น รวมถึงมีโรงเรียนเก่า ชื่อโรงเรียนวัดเตาอิฐ (เลิกกิจการไปแล้ว) ที่มักใช้เป็นสถานที่ถ่ายทำภาพยนตร์แนวสยองขวัญ นอกจากนั้นยังมีรูปปั้นหลวงพ่อสะอาด พระศักดิ์สิทธิ์ที่ชาวบ้านเคารพบูชานับถือ
# ประเทศโครเอเชียกับสกุลเงินยูโร
ประเทศโครเอเชียปรับมาใช้สกุลเงินยูโรนับตั้งแต่วันที่ 1 มกราคม ค.ศ. 2023 กลายมาเป็นประเทศสมาชิกลำดับที่ 20 ของเขตยูโรโซน และถือเป็นสมาชิกใหม่รายแรกนับตั้งแต่ลิทัวเนียเข้าร่วมใน ค.ศ. 2015 โดยอัตราแลกเปลี่ยนได้มีการตั้งไว้ที่อัตรา 1 ยูโร = 7.53450 กูนา

สกุลเงินเดิมของโครเอเชียคือกูนาได้ผูกอ้างอิงค่าเงินกับยูโร (และก่อนหน้ายูโรคือมาร์คเยอรมัน) เป็นหลักมาตั้งแต่ถือกำเนิดสกุลเงินใน ค.ศ. 1994 และธนาคารแห่งชาติโครเอเชียได้มีนโยบายตั้งแต่แรกตั้งในการควบคุมให้อัตราแลกเปลี่ยนของกูนากับยูโรอยู่ภายในขอบเขตที่คงที่

การเป็นสมาชิกภาพสหภาพยุโรปของโครเอเชีย ทำให้ประเทศต้องนำเอาสกุลเงินยูโรมาใช้หลังสามารถปฏิบัติตามข้อกำหนดการเปลี่ยนสกุลเงินเป็นยูโร ก่อนการเข้าสู่สหภาพยุโรปของโครเอเชียในวันที่ 1 กรกฎาคม ค.ศ. 2013 บอริส วูยชิช ผู้ว่าการธนาคารแห่งชาติโครเอเชีย ระบุว่าเขาต้องการให้ยูโรมาแทนที่กูนาทันทีที่โครเอเชียสามารถบรรลุข้อกำหนดได้ โดยจะต้องเป็นเวลาอย่างน้อยสองปีหลังจากที่โครเอเชียเข้าร่วมกลไกอัตราแลกเปลี่ยนยุโรป II (นอกเหนือจากนั้นเป็นไปตามเกณฑ์อื่น ๆ) โครเอเชียเข้าร่วมกลไกอัตราแลกเปลี่ยนยุโรป II เมื่อวันที่ 10 กรกฎาคม ค.ศ. 2020 อันเดรย์ เปลงกอวิช นายกรัฐมนตรีโครเอเชียระบุไว้เมื่อเดือนพฤศจิกายน ค.ศ. 2020 ว่าโครเอเชียมีเจตจำนงจะปรับมาใช้ยูโรในวันที่ 1 มกราคม ค.ศ. 2023 และจะมีแผนการทำงานที่ออกโดยรัฐบาลในปลายเดือนธันวาคม ค.ศ. 2020

ธุรกิจขนาดเล็กจำนวนมากในโครเอเชียมีหนี้ที่กำหนดโดยใช้สกุลยูโรก่อนที่โครเอเชียจะปรับมาใช้ยูโร การตั้งราคาสินค้า ตลอดจนเงินเก็บในธนาคารของคนจำนวนมากในโครเอเชียก็เป็นยูโรอยู่แต่แรกแล้ว

ในวันที่ 18 กรกฎาคม ค.ศ. 2022 โรงกษาปณ์โครเอเชียเริ่มการผลิตเหรียญยูโรที่มีสัญลักษณ์ของโครเอเชีย
# วัดคอนสวรรค์ (จังหวัดชัยภูมิ)
วัดคอนสวรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอนสวรรค์ อำเภอคอนสวรรค์ จังหวัดชัยภูมิ

วัดคอนสวรรค์ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2517

สิมของวัดศิลปะล้านช้างฝีมือช่างท้องถิ่นอีสาน ผังรูปสี่เหลี่ยมผืนผ้าขนาดประมาณ 5X7 เมตร ก่อสร้างด้วยไม้ ตั้งหันหน้าไปทางทิศตะวันออก โดยมีประตูและบันไดยื่นออกมา ที่ผนังด้านข้างเจาะเป็นรูปช่องหน้าต่างด้านละสองช่อง หลังคามุงด้วยกระเบื้องไม้ (แป้นเกร็ด) หน้าบันตกแต่งด้วยลวดลายดวงอาทิตย์ มีหลังคาปีกนกยื่นออกไปทั้งสี่ด้านรองรับด้วยเสาไม้ ฐานทำเป็นเอวขันแกะสลักลวดลาย พื้นที่ระหว่างฐานและเสารองรับปีกนกปูด้วยอิฐเป็นแนวขนาดไปกับตัวอาคาร สันนิษฐานว่าอิฐเหล่านี้คงงมีการสร้างโบราณเนื่องในวัฒนธรรมทวารวดี มีการสร้างศาสนสถานขึ้นใหม่บนพื้นที่เดิม

ภายในสิมประดิษฐานพระพุทธรูปประทับนั่งขัดสมาธิราบ ปางมารวิชัย ซึ่งชาวบ้านเรียกว่า หลวงพ่อตาแดง และมีพระพุทธรูปองค์สำคัญคือ หลวงพ่อใหญ่  หรือ หลวงพ่อพระสีศิลาแลง ประดิษฐานอยู่ภายในวิหารหลังเล็กสีขาว เป็นพระพุทธรูปสร้างจากศิลาแลงทั้งองค์ ศิลปะทวารวดีราวพุทธศตวรรษที่ 11–16 ปางแสดงธรรม (วิตรรกมุทรา) พระหัตถ์ขวายกขึ้น พระหัตถ์ซ้ายแนบพระวรกาย ครองจีวรห่มคลุม ขนาดวัดรอบองค์พระ 60 นิ้ว สูงจากฐาน 124 นิ้ว พระเศียรทรงกรวย ผิวเรียบ ไม่มีขมวด พระเกศา พระพักตร์ค่อนข้างกลมคล้ายรูปไข่ พระขนงยาวต่อกันเป็นรูปปีกกา พระเนตรหลุบต่ำ พระนาสิกโด่ง พระโอษฐ์หนา และพระกรรณยาว
# วัดเกาะราษฏร์ศรัทธาราม
วัดเกาะราษฏร์ศรัทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองใหม่ อำเภอราชสาส์น จังหวัดฉะเชิงเทรา ปัจจุบันมีพระครูศรัทธาธรรมวิสุทธ์ เป็นเจ้าอาวาส

วัดเกาะราษฎร์ศรัทธาราม หรือที่ชาวบ้านเรียกว่า วัดปกปาก เหตุที่ชื่อวัดเกาะราฎร์ศรัทธารามอันเนื่องมาจากพื้นที่ด้านทิศเหนือ ตะวันออกและทิศใต้ ติดกับคลองท่าลาด ต่อมาด้านหลังทิศตะวันตกพื้นที่ถูกน้ำกัดเซาะกลายเป็นลำคลองเชื่อมต่อกันทำให้ที่ตั้งวัดกลายเป็นเกาะกลางน้ำ ส่วนชื่อวัดปกปากมาจากที่วัดนี้ตั้งอยู่ตรงที่ปากคลองโปกปาก ต่อมาคำเรียกเพี้ยนไปมาเป็น "ปกปาก" ประวัติวัดกล่าวว่า นายแดง นางอ้วน เป็นผู้มีจิตศรัทธาถวายที่ดินสร้างวัดและมีพระอาจารย์อิ่ม ขุนพิทักษ์อาณาเขตร์ กำนัน นายเพ็ดนางหลิ่ม นายวอน นายสอน ร่วมกันบริจาคทรัพย์สินส่วนตัวและเรี่ยรายชาวบ้านในท้องถิ่นมาสร้างวัดขึ้น

วัดเกาะราษฏร์ศรัทธารามตั้งวัดเมื่อ พ.ศ. 2419	 ได้รับพระราชทานวิสุงคามสีมาครั้งหลังเมื่อวันที่ 3 มิถุนายน พ.ศ. 2538

อุโบสถหลังเก่ามีสภาพทรุดโทรมมาก ผูกพัทธสีมาเมื่อ พ.ศ. 2443 มีขนาดกว้าง 5.35 เมตร ยาว 11.10 เมตร เป็นอาคารทรงไทยสมัยรัตนโกสินทร์ตอนต้น หลังคามุงกระเบื้อง ผนังก่อด้วยอิฐถือปูนทั้งหลัง ภายนอกมีใบเสมาล้อมรอบและมีลูกนิมิตอยู่ในอุโบสถ ในวัดยังมีซากเปลือกหอยดึกดำบรรพ์ที่ทางวัดได้ขุดพบ บริเวณต้นโพธิ์หน้าวัดมีซากตะเคียนอยู่ด้วย อุโบสถหลังใหม่เริ่มสร้างเมื่อ พ.ศ. 2513
# กูนา
กูนา (, สัญลักษณ์: kn; รหัส: HRK) เป็นสกุลเงินของประเทศโครเอเชีย ตั้งแต่ 30 พฤษภาคม 1994 ถึง 31 ธันวาคม 2022 กูนาถูกแทนที่ด้วยยูโร (€, EUR) ในวันที่ 1 มกราคม 2023 1 กูนา มีค่าเท่ากับ 100 ลีปา (lipa) สกุลกูนาควบคุมโดยธนาคารแห่งชาติโครเอเชีย

ในการเปลี่ยนผ่านสู่ยูโรระยะเวลาสองสัปดาห์นั้น เงินสดสกุลกูนายังสามารถใช้ชำระได้ตามกฎหมายควบคู่กับยูโร และจะสิ้นสุดในวันที่ 14 มกราคม สกุลเงินกูนาสามารถนำไปแลกเปลี่ยนได้ที่ธนาคารกลางแห่งชาติยูโรโซนจนถึง 28 กุมภาพันธ์ และธนาคารใด ๆ ของ ฟีนา และ เฮอร์วัตสกาปอชตาในโครเอเชียได้ถึงสิ้นปี 2023 โดยไม่มีค่าใช้จ่าย ธนาคารแห่งชาติโครเอเชียจะรับแลกเหรียญจนถึงสิ้นปี 2025 และสำหรับธนบัตรสามารถแลกได้โดยไม่มีกำหนด
# ฆี
ฆี (อักษรโรมัน: Ghee) เป็นเนยใสประเภทหนึ่งที่มีที่มาจากอนุทวีปอินเดีย ใช้งานทั้งในการประกอบอาหาร, เป็นยารักษาโรค และเป็นส่วนหนึ่งของพิธีกรรมทางศาสนา ฆีเป็นองค์ประกอบสำคัญในการประกอบอาหารต่าง ๆ ของอนุทวีปอินเดีย ตั้งแต่บิรยานีไปจนถึงพวกของทอดกรอบ องค์ประกอบรสหลักของฆีมาจากสารคาร์บอนิล, กรดไขมันอิสระ, แล็กโทน และ แอลกอฮอล์ ฆีเป็นไขมันที่นำมาใช้ทอดกรอบได้ดีเนื่องจากมีจุดเกิดควันอยู่ที่  ซึ่งสูงกว่า  และสูงกว่าจุดเกิดควันของน้ำมันพืชส่วนใหญ่

สูตรสำหรับทำฆีตามธรรมเนียมแบบอายุรเวท ระบุว่าทำโดยการนำนมดิบมาต้มเดือด ทิ้งไว้ให้เย็นลงที่อุณหภูมิห้องนาน 12 ชั่วโมง จากนั้นเติมดาหี (โยเกิร์ต) และทิ้งไว้ข้ามคืน จากนั้นนำไปคนกับน้ำ และนำไปเคี่ยวกลายเป็นฆี

 ศัพทมูล 
คำว่า ghee มาจากคำว่า "ฆฤต" (,) 'เนยใส', จากราก ฆฤ- 'โปรย'as contrasted with navanīta 'fresh butter': Carl Darling Buck, A Dictionary of Selected Synonyms in the Principal Indo-European Languages, 1949, reprinted 1992 , p. 399, §5.89 'Butter' ส่วนในภาษากลุ่มทราวิฑ เรียกฆีว่า นฺยฺยิ (neyyi), นฺยฺ (หรือ ตุปปะกัม; துப்பகம் (tuppakam)), นฺยฺยฺ ((ney)) และ ตุปฺป ((thuppa)) คำว่า เนย ในภาษาไทยมีที่มาจาก นฺยฺ ในภาษาทมิฬ

ฆีต่างกับเนยใสเล็กน้อยที่ขั้นตอนการผลิต ขบวนการผลิตเนยใสโดยทั่วไปจะเสร็จสิ้นเมื่อน้ำระเหยออกและแยกไขมัน (เนยใส) ออกจากเนื้อนมที่เหลือ ในขณะที่การผลิตฆีต้องมีการเคี่ยวเนยนั้น ซึ่งทำให้ฆีมีรสคล้ายถั่วและมีกลิ่นหอมLandis, Denise (2003). All About Ghee New York Times - Food ChainIyer, Raghavan (2008). 660 Curries, p. 21. New York: Workman Publishing Jaffrey, Madhur (1982). Madhur Jaffrey's Indian Cooking, p. 211. London: BBC Books. Sahni, Julie (1998). Julie Sahni's Introduction to Indian Cooking, p. 217 under "usli ghee." Berkeley: Ten Speed Press. 

 ในศาสนาฮินดูและพุทธ 
ฆีปรากฏในการบูชา มูรติ ด้วย อารตี หรือการบูชาเพลิงจากตะเกียงที่ใช้ฆี ที่เรียกว่า ทีป และในการบูชา ปัญจามฤต (Pañcāmṛta) ซึ่งถวายบูชาฆี, มิศรี, น้ำผึ้ง, นม และ ดาหี เพื่อชำระล้างเทวรูปของพระกฤษณะในเทศกาลชนมาษฏมี หรือ พระศิวะในเทศกาลมหาศิวราตรี นอกจากนี้ในศาสนาฮินดูยังมีบทสวดบูชาที่มีการระบุถึงฆีด้วยLanguage and Style of the Vedic Rsis, Tatyana Jakovlevna Elizarenkova (C) 1995, p. 18. ส่วนใน มหาภารตะ เล่าว่าตระกูล เการวะ เกิดมาจากหม้อฆี

นอกจากนี้ยังมีการใช้ฆีผสมใน ภาง เพื่อให้ความร้อนแก่กัญชาเกิดกระบวนการดีคาร์บอกซีเลชั่น ทำให้กัญชาสามารถออกฤทธิ์ทางจิตประสาทได้

ในวรรณกรรมศาสนาพุทธยังมีการเปรียบเปรยขั้นตอนการผลิตผลิตภัณฑ์จากนมกับขั้นต่าง ๆ ของการตรัสรู้ โดยผลผลิตขั้นสูงสุด สรปิรมณฑ์ นั้นว่ากันว่าคือฆีหรือเนยใส

 คุณค่าทางสารอาหาร 
ฆีประกอบไปด้วยไขมันเกือบทั้งหมด โดย 62% คิดเป็นไขมันอิ่มตัว นอกจากนี้ ฆีแบบจำหน่ายที่พบทั่วไปในอินเดียยังมีองค์ประกอบของไขมันทรานส์อยู่มาก ซึ่งเป็นองค์ประกอบที่เพิ่มความเสี่ยงต่อการเกิดโรคหลอดเลือดหัวใจ นอกจากนี้ ฆียังเต็มไปด้วยออกซิไดส์ดคลอเลสเตอรอล อยู่ที่ 259 μg/g หรือคิดเป็น 12.3% ของปริมาณคลอเรสเตอรอลทั้งหมดในฆี ส่วนแลกโทส กับ เคซีน นั้นมีน้อยมากในฆี ทำให้สามารถรับประทานได้ในผู้ที่มีภาวะไม่ต้านทานต่อแลกโทส
# กีฬาฟันดาบในโอลิมปิกฤดูร้อน 2024 – รอบคัดเลือก
กีฬาฟันดาบในโอลิมปิกฤดูร้อน 2024 – รอบคัดเลือก เป็นการแข่งขันกีฬาฟันดาบที่จะประกอบด้วยนักฟันดาบทั้งหมด 212 คน โดยมีการแบ่งอย่างเท่าเทียมกันระหว่างชายและหญิง ซึ่งมาจากคณะกรรมการโอลิมปิกแห่งชาติที่แตกต่างกัน ซึ่งใกล้เเคียงกับจำนวนนักกีฬาของโตเกียว 2020 คณะกรรมการโอลิมปิกแห่งชาติที่ผ่านการคัดเลือกสามารถส่งนักฟันดาบได้สูงสุด 18 คน (9 คนต่อเพศ) โดยแต่ละรายการประกอบด้วย 3 คน ไม่ว่าจะเป็นชายหรือหญิง ในการแข่งขันประเภททีมทุกรายการ (ฟอยล์ เอเป้ และ เซเบอร์)

ประมาณสองในสามของโควตาทั้งหมดจะมอบให้กับนักฟันดาบชั้นนำของโลกตามคะแนนสะสมในการจัดอันดับอย่างเป็นทางการของสหพันธ์ฟันดาบนานาชาติ (FIE) ระหว่างวันที่ 3 เมษายน ค.ศ. 2023 ถึง 1 เมษายน ค.ศ. 2024 โดยเพิ่มเติม โควต้าประเภทบุคคลในการแข่งขันรอบคัดเลือกทั้งสี่โซน (แอฟริกา เอเชียและโอเชียเนีย ยุโรป และอเมริกา)
# อาซียะฮ์ บินต์ มุซาฮิม
อาซียะฮ์ บินต์ มูซาฮิม  ตามความเชื่อในอัลกุรอาน และอิสลาม นางเป็นมเหสีของฟาโรห์แห่งการอพยพ และมารดาบุญธรรมของนบีมูซา ถูกระบุว่าเป็นบิทิยาห์ ในความเชื่อของชาวยิว  นางได้รับการเคารพจากชาวมุสลิมในฐานะ 1 ใน 4 สตรีที่ยิ่งใหญ่ที่สุดตลอดกาล และตามคำบอกเล่าของท่านนบีในเศาะฮีฮ์ อัลบุคอรี นางเป็นสตรีคนที่ 2 Muhmmad al-Bukhari. Sahih Al-Bukhari Translated into English Prose by Muhammad Muhsin Khan.Hadith 7.329 Encyclopaedia of the Qur’an. Leidan: Brill, 2001. Print.

เชื่อกันว่านางยอมรับในเตาฮีด อย่างลับ ๆ หลังจากได้เห็นมุอ์ญิซาตของนบีมูซา ความเชื่อถือได้ว่า อาซียะฮ์ ศรัทธา และอิบาดะฮ์ในอัลลอฮ์ ในที่ลับและดุอาอ์โดยแอบ เพราะนางกลัวสามีของนาง นางรับเลี้ยงนบีมูซาและเกลี้ยกล่อมสามีของนางไม่ให้ฆ่าท่าน นางเสียชีวิตในขณะที่ถูกทรมานโดยสามีของนาง ผู้ซึ่งค้นพบความเชื่อในอัลลอฮ์ของนางและตอบโต้การกบฏของนางต่อการปกครองแบบเผด็จการของเขา Stowasser, B.F. (1994). Women in the qur’an, traditions, and interpretation. New York: Oxford University Press. 57

 เรื่องเล่า 
การแต่งงานของอาซียะฮ์กับฟาโรห์ถูกจัดการ นางถ่อมตัวและยอมรับความเชื่อที่นบีมูซาและนบีฮารูนที่พวกท่านกำลังสั่งสอนไม่เหมือนกับสามีของนาง แม้ว่านางจะมีทรัพย์สมบัติมากมาย แต่นางก็ไม่เย่อหยิ่งเหมือนฟาโรห์ นางตระหนักว่าศรัทธาสำคัญกว่ามาก และด้วยเหตุนี้อัลลอฮ์จึงทรงยกย่องสตรีในรุ่นของนาง

อาซียะฮ์และสาวใช้ของนางพบลังที่ลอยอยู่ในแม่น้ำไนล์ อาซียะฮ์สั่งให้ลากลังขึ้นฝั่ง สาวใช้คิดว่ามีสมบัติอยู่ข้างใน แต่กลับพบเด็กทารกมูซา อาซียะฮ์รู้สึกถึงความรักของแม่ที่มีต่อท่านในทันที นางบอกฟาโรห์เกี่ยวกับทารก เหตุการณ์ดังกล่าวได้ถูกอธิบายไว้ในอัลกุรอาน
อาซียะฮ์เสนอให้มารดาของนบีมูซา อาศัยอยู่ในบ้านของพวกเขาในฐานะ แม่นมในบ้านของเขา และจ่ายค่าบริการต่าง ๆ ให้นาง โดยไม่รู้ถึงความสัมพันธ์ของทั้งคู่  

เมื่อนางเห็นการตายของหญิงผู้ศรัทธาภายใต้การทรมานของสามีของนาง อาซียะฮ์ได้ประกาศความเชื่อของนางต่อหน้าฟาโรห์ เขาพยายามทำให้นางหันเหจากความเชื่อ แต่อาซียะฮ์ปฏิเสธที่จะการละทิ้งศาสนาอิสลามและคำสอนของนบีมูซา ตามคำสั่งของฟาโรห์ นางถูกทรมานจนตาย 

 ความเคารพ 
อาซียะฮ์เป็นหนึ่งในสี่สตรีที่ได้รับความเคารพนับถือมากที่สุดตลอดกาล และได้รับเกียรติอย่างสูงจากชาวมุสลิม  ว่ากันว่า อาซียะฮ์เป็นผู้ศรัทธาที่จริงใจและนางยอมจำนนต่ออัลลอฮ์ อย่างเต็มที่แม้ว่าจะเป็นภรรยาของฟาโรห์ก็ตาม ตามหะดีษ นางจะเป็นหนึ่งในผู้หญิงกลุ่มแรกที่เข้าสวรรค์ เพราะนางยอมรับเตาฮีดของนบีมูซาเหนือความเชื่อของฟาโรห์ อัลกุรอานกล่าวถึง อาซียะฮ์ว่าเป็นตัวอย่างให้กับชาวมุสลิมทุกคน:    ดุอาอ์ของนางถูกกล่าวถึงในคัมภีร์กุรอาน
รายงานจากอะบูมูซา อัลอัชอารีย์ กล่าวว่า: นบีมุฮัมมัด (ศ็อลฯ) กล่าวว่า:
# คาราชิซูเกะ
คาราชิซูเกะ  เป็นผักดองชนิดหนึ่งในประเทศญี่ปุ่น คล้ายกับคาซูซูเกะซึ่งเป็นอาหารดองที่ทำด้วยเนื้อปลา ผักดองชนิดนี้จะถูกดองในกากสาเกคาซุ จากนั้นผสมเกลือ น้ำตาล และมิริง
แล้วดองให้ผักมีรสชาติเค็ม จุดเด่นของคาราชิซูเกะคือการผสมมัสตาร์ดลงในกากสาเก 

นาซุ คาราชิซูเกะ เป็นมะเขือยาวดองในมัสตาร์ดและกากสาเก ซึ่งได้รับความนิยมอย่างมาก 

 สูตร 
สูตรมีมากมายหลายสูตรขึ้นอยู่กับพื้นที่และบุคคลที่ทำ ซึ่งสูตรนี้เป็นสูตรการดองแตงกวาที่อิงจากเว็บไซต์ Nadia 
 หั่นแตงกวาให้เป็นแผ่นวงกลม
 ผสมแตงกวา น้ําตาล เกลือ และมัสตาร์ด ลงในกล่องที่ปิดมิดชิด
 เก็บใส่กล่องไว้ครึ่งวันจึงนำมาทานได้
# เตารอฮ์
เตารอฮ์  ทับศัพท์เป็นภาษาไทยว่า เตารอฮ์ หรือ เตารอต เป็นชื่อภาษาอาหรับสำหรับ คัมภีร์โทราห์ ภายใต้บริบทของมันในฐานะคัมภีร์ศักดิ์สิทธิ์ของอิสลาม ที่ชาวมุสลิม เชื่อว่าอัลลอฮ์ทรงประทานให้แก่ นบีในหมู่อิสราเอลเมื่อกล่าวถึงความเชื่อจากเตารอฮ์ ชาวมุสลิมไม่เพียงระบุกับโทราห์ เท่านั้น แต่ยังรวมถึงหนังสืออื่น ๆ ของพระคัมภีร์ฮีบรู เช่นเดียวกับงานเขียนของทัลมุด และ มิดรัชชิม 

 ในอัลกุรอาน 

คำว่า เตารอฮ์ กล่าวไว้ 18 ครั้งในอัลกุรอาน และชื่อของนบีมูซาถูกกล่าวถึง 136 ครั้งในอัลกุรอาน ไม่มีที่ใดในอัลกุรอานเขียนไว้ว่านบีมูซาเพียงผู้เดียวได้รับเตารอฮ์ แต่ตรงกันข้ามมีเขียนไว้ในอัลกุรอานว่านบีคนอื่นก็ใช้กฎหมายจากเตารอฮ์

ตามคัมภีร์กุรอาน อายะฮ์ที่มีคำสั่งของอัลลอฮ์คือ เตารอฮ์
กฎหมายที่กล่าวถึงในอัลกุรอาน (5:45) :
ในทำนองเดียวกันมีการกล่าวถึงในอพยพ:
ตาม 7:157 นบีมุฮัมมัดเขียนเกี่ยวกับทั้ง อินญีล (ข่าวประเสริฐ) การวะฮีย์ต่อ นบีอีซา (เยซู) และเตารอฮ์
เตารอฮ์ถูกกล่าวถึงว่าเป็นที่รู้จักโดย นบีอีซา ใน 5:110
ข้อความอ้างอิงบางส่วนซ้ำมาจากหนังสือเล่มอื่น ๆ ของพระคัมภีร์ฮีบรู ตัวอย่างนี้คือ 48:29
สิ่งนี้สามารถพูดซ้ำได้จาก สดุดี :

โทราห์ยังได้รับการอธิบายว่าเป็นงานที่สนับสนุนอัลกุรอานและเป็นแนวทางจากอัลลอฮ์ 

 ในหะดีษ 
นบีมุฮัมมัดอ้างอิงเตารอฮ์อยู่บ่อย ๆ ท่านกล่าวว่า มูซาเป็นหนึ่งในนบี ไม่กี่คนที่ได้รับการวะฮีย์โดยตรงจากอัลลอฮ์ นั่นคือไม่มีมะลาอิกะฮ์คอยแทรกแซง มีอยู่ครั้งหนึ่ง มีบันทึกว่าชาวยิวบางคนต้องการให้ท่านนบีตัดสินใจว่าจะจัดการกับพี่น้องของตนที่ล่วงประเวณี อย่างไร อบูดาวูด บันทึก:
# ประเทศญี่ปุ่นในเอเชียนเกมส์เยาวชน 2009
ประเทศญี่ปุ่น เข้าร่วมแข่งขันเอเชียนเกมส์เยาวชน 2009 ที่สิงคโปร์ เมื่อวันที่ 29 มิถุนายน – 7 กรกฎาคม ค.ศ. 2009 ประเทศสิงคโปร์ส่งนักกีฬาเข้าร่วมการแข่งขัน 38 คน ญี่ปุ่นจบอันดับที่ 6 ในตารางสรุปเหรียญรางวัลด้วยเหรียญทอง 5 เหรียญ เหรียญเงิน 6 เหรียญ และเหรียญทองแดง 4 เหรียญ

 ผู้ได้รับเหรียญรางวัล 
 เหรียญ ชื่อ  กีฬา รายการ  วันที่   โช ฮิบาสะ  กรีฑา  กระโดดค้ำถ่อชาย  30 มิถุนายน   มายุ อุเอดะ  กรีฑา  วิ่งข้ามรั้ว 100 ม. หญิง  2 กรกฎาคม   มาซาโนริ โออิชิ  กรีฑา  ชาย 400 ม.  2 กรกฎาคม   มาซากิ นาชิโมโตะ  กรีฑา  ชาย 100 ม.  3 กรกฎาคม   นาโอโกะ จิกะฮิระมานามิ ฟูจิโอกะยูกิ อิเคยะโมเอโกะ นางาโอกะ  บาสเกตบอล 3x3  การแข่งขันหญิง  4 กรกฎาคม   เคนตะ อากิบะ  กรีฑา  ขว้างจักรชาย  30 มิถุนายน   เรมิ โอดาจิมะ  กรีฑา  กระโดดค้ำถ่อหญิง  1 กรกฎาคม   มิซากิ มุโคทานิ  โบว์ลิ่ง  หญิงเดี่ยว  1 กรกฎาคม   ซาโตชิ ฮามานากะทาคุมะ เอจิโกะ  โบว์ลิ่ง  ชายคู่  2 กรกฎาคม   อากาเนะ คิมูระ  กรีฑา  หญิง 100 ม.  3 กรกฎาคม   มาโย อุเอดะมานามิ ดาเตะมิซากิ คุโรอิวะอากาเนะ คิมูระ  กรีฑา  วิ่งผลัด 4 × 200 ม. หญิง  3 กรกฎาคม   ยูกะ โอชิมะมิกิเอะ ฮามาโมโตะชิโนบุ ไซโตะมิซากิ มุโคทานิ  โบว์ลิ่ง  ทีมหญิง 4 คน  4 กรกฎาคม   อาสุกะ มาชิริกะ ซูซูกิ  เทเบิลเทนนิส  คู่ผสม  5 กรกฎาคม   อายูกะ ทานิโอกะ  เทเบิลเทนนิส  หญิงเดี่ยว  6 กรกฎาคม   โกกินิวะ  เทเบิลเทนนิส  ชายเดี่ยว  6 กรกฎาคม
# กีฬาสเกตบอร์ดในโอลิมปิกฤดูร้อน 2024
การแข่งขันกีฬาสเกตบอร์ดในโอลิมปิกฤดูร้อน 2024 มีกำหนดจัดแข่งขันตั้งแต่วันที่ 27 กรกฎาคมถึง 7 สิงหาคม ค.ศ. 2024 ที่ปลัสเดอลากงกอร์ด ซึ่งเป็นการแข่งขันครั้งที่สองในโอลิมปิกฤดูร้อนนับตั้งแต่เปิดตัวกีฬาชนิดนี้อย่างเป็นทางการเมื่อสามปีก่อนหน้านี้ในโตเกียว 2020 ด้วยการแสดงความสามารถของเยาวชนและระดับการแข่งขันที่เพิ่มขึ้นอย่างต่อเนื่อง ในปารีส 2024 จะได้เห็นนักสเกตบอร์ดจำนวนมากขึ้นแข่งขันกันใน 4 รายการ (สตรีทและพาร์กสำหรับทั้งผู้ชายและผู้หญิง) ในขณะที่จำนวนนักกีฬาเพิ่มจาก 80 คนในโตเกียวเป็น 88 คน

 การคัดเลือก 

 กำหนดการแข่งขัน 

+กำหนดการ รายการ ↓ / วันที่ →  ส. 27  อา. 28  อ. 6  พ. 7พาร์กชาย     Q  Fสตรีทชาย  Q  F   พาร์กหญิง    Q  F สตรีทหญิง   Q  F
# กีฬาสเกตบอร์ดในโอลิมปิกฤดูร้อน 2024 – รอบคัดเลือก
กีฬาสเกตบอร์ดในโอลิมปิกฤดูร้อน 2024 – รอบคัดเลือก เป็นการแข่งขันกีฬาสเกตบอร์ดเพื่อคัดเลือกนักกีฬาสเกตบอร์ดทั้งหมด 88 คนที่มาจากคณะกรรมการโอลิมปิกแห่งชาติของตน ซึ่งเพิ่มขึ้น 10 เปอร์เซ็นต์จากจำนวนนักกีฬาในโตเกียว 2020 (80) คณะกรรมการโอลิมปิกแห่งชาติแต่ละแห่งสามารถเข้าร่วมแข่งขันสเกตบอร์ดได้สูงสุด 12 คน (6 คนสำหรับแต่ละเพศ) ทั้งในรายการสตรีทและพาร์ก ประเทศเจ้าภาพ ฝรั่งเศสได้รับสำรองโควต้าไว้ 4 ตำแหน่งสำหรับแต่ละรายการ ในขณะสคณะกรรมการโอลิมปิกแห่งชาติที่มีสิทธิ์ผ่านการเชิญของคณะกรรมการไตรภาคีซึ่งสนใจที่จะให้นักสเกตบอร์ดแข่งขันกันที่ปารีส 2024 จะมีสิทธิ์ในจำนวนที่เท่ากัน ในการลงทะเบียนเพื่อเข้าแข่งขันชิงโตวต้าที่ได้รับจากกฎสากล นักกีฬาจะต้องจบการแข่งขันใน 50 อันดับแรกของการแข่งขันสเกตบอร์ดของตนตามลำดับในการจัดอันดับสเกตบอร์ดโลกโอลิมปิก (OWSR) เมื่อสิ้นสุดระยะเวลาการคัดเลือก

นักสเกตบอร์ดที่เหลือจะเปิดโอกาสให้สำรองโควต้าผ่านการจัดอันดับสเกตบอร์ดโลกโอลิมปิกทุกสองปีที่จัดทำโดย สเกตโลก กรอบการคัดเลือกจะเริ่มในวันที่ 22 มิถุนายน ค.ศ. 2022 และจะสรุปในอีก 2 ปีต่อมา (23 มิถุนายน ค.ศ. 2024) โดยรายชื่ออย่างเป็นทางการของนักสเกตบอร์ดที่แข่งขันกันเพื่อชิงชัยในการแข่งขันจะเผยแพร่หลังวันสิ้นสุด 1 วัน

 สรุปผลการคัดเลือก 
 NOC ชาย หญิงTotalพาร์กสตรีทพาร์กสตรีท นักกีฬา   1  1  1  1  4 รวม: 1 NOCs  1  1  1  1  4
# สโมสรฟุตบอลอันนัศร์
สโมสรฟุตบอลอันนัศร์  เป็นสโมสรฟุตบอลในกรุงรียาด ประเทศซาอุดีอาระเบีย ก่อตั้งขึ้นใน ค.ศ. 1955

สโมสรอันนัศร์เป็นหนึ่งในทีมที่มีผลงานดีที่สุดของประเทศซาอุดีอาระเบีย โดยได้รางวัลชนะเลิศ 27 ครั้งจากการแข่งขันทั้งหมด สโมสรได้รับความสนใจจากนานาชาติในช่วงปลายปี 2022 เมื่อคริสเตียโน โรนัลโด เซ็นสัญญากับสโมสรด้วยสัญญา 2 ปีครึ่ง พร้อมรับค่าเหนื่อย 200 ล้านยูโรต่อปี (รวม 500 ล้านยูโร)

ผู้เล่น

   
       

 

เกียรติประวัติ
ภายในประเทศ
 ซาอุดีโปรเฟสชันนัลลีก
ชนะเลิศ (9) :  1974–75, 1979–80, 1980–81, 1988–89, 1993–94, 1994–95, 2013–14, 2014–15, 2018–19
 รองชนะเลิศ (8) :  1976–77, 1977–78, 1978–79, 1990–91, 2000–01, 2019–20, 2022–23, 2023–24

 ซาอุดีคิงส์คัพ
ชนะเลิศ (6) :  1974, 1976, 1981, 1986, 1987, 1990
 รองชนะเลิศ(8) :  1967, 1971, 1973, 1989, 2012, 2015, 2016, 2020

 ซาอุดีซูเปอร์คัพ
ชนะเลิศ (2) : 2019, 2020
 รองชนะเลิศ(2) :  2014, 2015

 ถ้วยมกุฎราชกุมาร (คราวน์พรินซ์คัพ)
ชนะเลิศ(3) :  1972–73, 1973–74, 2013–14
 รองชนะเลิศ(4) :  1990–91, 1995–96, 2012–13, 2016–17

 Saudi Federation cup
ชนะเลิศ (3) : 1975–76, 1997–98, 2007–08
 รองชนะเลิศ(3) :  1993–94, 2000–01, 2008–09

ระดับนานาชาติ
 เอเอฟซีแชมเปียนส์ลีก
 รองชนะเลิศ (1) :  1995

 เอเชียนคัพวินเนอร์คัพ
ชนะเลิศ (1) : 1997–98
 รองชนะเลิศ (1) :  1991–92

 เอเชียนซูเปอร์คัพ
ชนะเลิศ (1) : 1998

 อาหรับคลับแชมเปียนส์คัพ
ชนะเลิศ (1) : 2023

 อาหรับคัพวินเนอร์คัพ
 รองชนะเลิศ (1) : 2000

 อาหรับซูเปอร์คัพ
 รองชนะเลิศ (1) : 2001
# อัยรัน
อัยรัน (ตุรกีและ) เป็นเครื่องดื่มโยเกิร์ตเย็นที่เป็นที่นิยมในภูมิภาคเอเชียตะวันตกเฉียงใต้ เอเชียกลาง เอเชียใต้ ยุโรปตะวันออกเฉียงใต้ เอเชียเหนือ และยุโรปตะวันออก องค์ประกอบหลักคือโยเกิร์ต น้ำ และเกลือ ชื่อท้องถิ่นอื่น ๆ ของเครื่องดื่มนี้หรือรูปแบบคล้ายกัน เช่น ชโลมเบ ; ชาลัป ; ชินีนะฮ์ ; แชกิลมัสต์ ; ซีโนกาลา ; ดัลเลอ ; เดากา ; แด็ว ;  โด (เคิร์ดกลาง:); ทัน ; อัยรอน ; อัยเรียน ; อารีอานี ; ไอรัน  เป็นต้น

คำว่า อัยรัน มาจากรากศัพท์ในภาษาเตอร์กิกเก่าว่า  ซึ่งแปลว่า 'แยก' (เทียบ  'แยก' ในภาษาตุรกี;Maksudovna, Matkarimova Sadokat. "Explanatory Dictionary of Khorezm Dishes." Electronic Research Journal of Social Sciences and Humanities 2 (2020): 247-252 เทียบ  'นมม้า' ในภาษามองโกล และเทียบ  'หางเนยเหลว' ในภาษาชูวัช) และได้รับการกล่าวถึงใน ทะเบียนภาษาของกลุ่มชนเตอร์กิก ซึ่งมะห์มูด อัลกาชเฆาะรี รวบรวมไว้ในศตวรรษที่ 11 แต่ไม่ได้ระบุวิธีการทำเอาไว้ 

เครื่องดื่มชนิดหนึ่งที่คล้ายกับอัยรันได้แก่ ดูฆ  เป็นเครื่องดื่มหมักของอิหร่าน และเป็นที่นิยมมาตั้งแต่สมัยอิหร่านโบราณ (เปอร์เซีย) เอกสารฉบับหนึ่งในปี 1886 บรรยายว่าดูฆเป็นเครื่องดื่มเย็น ทำมาจากนมที่จับเป็นก้อน แต่งกลิ่นรสด้วยสะระแหน่ คำว่า ดูฆ แผลงมาจากคำในภาษาเปอร์เซียว่า ดูชีแดน  ซึ่งแปลว่า 'รีดนม' เครื่องดื่มอื่นที่คล้ายกันในเอเชียใต้ได้แก่ ลัสซี ซึ่งอาจแตกต่างกับอัยรันและดูฆอยู่บ้าง

การเตรียม
อัยรันและดูฆนั้นเสิร์ฟแบบเย็นและมักเสิร์ฟเคียงเนื้อย่างหรือข้าว โดยเฉพาะในช่วงฤดูร้อน อัยรันได้จากการผสมโยเกิร์ตกับน้ำเย็นหรือน้ำใส่น้ำแข็ง บางครั้งอาจนำไปอัดลมและแต่งกลิ่นรสด้วยสะระแหน่ มีการบรรยายถึงเครื่องดื่มนี้ไว้ว่าเป็น "โยเกิร์ตเจือจาง" และ "เครื่องดื่มที่ให้ความสดชื่นที่สุด ทำโดยการผสมโยเกิร์ตกับน้ำใส่น้ำแข็ง"Lake Van and Turkish Kurdistan: A Botanical Journey
P. H. Davis
The Geographical Journal, Vol. 122, No. 2 (Jun., 1956), pp. 156–165
Published by: The Royal Geographical Society (with the Institute of British Geographers)
Article 

วิธีการทำเครื่องดื่มนี้ตามธรรมเนียมของกลุ่มชนอิหร่านนั้นใช้นมโดยตรง ไม่ใส่โยเกิร์ต โดยใช้ถุงที่มักทำมาจากหนังกวางหรือหนังแกะ [เรียกว่า แมชก์  ในอิหร่าน และ มัสกา  ในอัฟกานิสถาน] เริ่มจากการกรอกนมลงไปในถุงหนังสัตว์นั้น จากนั้นเขย่าถุงไปเรื่อย ๆ เป็นเวลาหลายชั่วโมง บางครั้งอาจแขวนถุงหนังสัตว์ไว้กับโครงสร้างไม้และเชือกเพื่อช่วยทุ่นแรงในการเขย่า ในปากีสถานบางครั้งเรียกดูฆหรืออัยรันว่า นัมกีนลัสซี
# กาแฟธัญพืช
thumb| เครื่องดื่มธัญพืชคั่วจากผงโปแลนด์
กาแฟธัญพืช  หรือ เครื่องดื่มธัญพืชคั่ว  เป็นเครื่องดื่มร้อนที่ทำจากเมล็ดธัญพืชตั้งแต่หนึ่งถึงหลายชนิดที่นำมาคั่วและและแปรรูปในเชิงพาณิชย์ให้อยู่ในรูปของผลึกหรือผงเพื่อทำใหม่ในภายหลังด้วยน้ำร้อน ผลิตภัณฑ์นี้มักวางตลาดเป็นเครื่องดื่มทางเลือกที่ปราศจากคาเฟอีนทดแทนกาแฟและชา หรือในกรณีที่กาแฟหรือชาหายากหรือมีราคาแพงYvona Fast, "Kicking the Coffee Habit: Going Caffeine-Free with Grain-Based Beverages", E–The Environmental Magazine, May 1, 2010.

กาแฟธัญพืชหลายยี่ห้อที่เป็นที่รู้จัก ได้แก่ Nestlé Caro, Postum และ Inka ยี่ห้ออื่น ๆ สามารถพบได้ที่ร้านขายอาหารเพื่อสุขภาพและร้านขายของชำบางแห่ง ส่วนผสมทั่วไป ได้แก่ ข้าวบาร์เลย์คั่ว ข้าวบาร์เลย์มอลต์ ข้าวไรย์ ชิโครี กากน้ำตาล และบีตรูต

 การบริโภค 

 ทวีปเอเชีย 
กาแฟธัญพืชเป็นที่นิยมในอาหารเอเชียตะวันออก ประเทศเกาหลีAlex Jung, "20 delicious Korean drinks", CNN.com, October 13, 2011. ญี่ปุ่น และจีน ต่างก็มีกาแฟธัญพืชตั้งแต่หนึ่งแบบขึ้นไป (มักเป็นธัญพืชคั่วแช่ในน้ำร้อน)

 ชาข้าวบาร์เลย์ (โพรีชา, ต้าไม่ฉา, มูงิชะ)
 ชาข้าว
 ชาข้าวกล้อง (ฮย็อนมีชา, เนื้อกเก่าลื้ต)
 ซุงนยุง
 ชาข้าวโพด (อกซูซูชา)
 ชาลูกเดือย (ยุลมูชา)

มีการใช้เมล็ดคล้ายธัญพืชและธัญพืชเทียมในการทำเครื่องดื่มที่คล้ายกัน

 ชาบักวีต (เมมิลชา, โซบาชะ)
 ชาชุมเห็ดจีน (กย็อลมย็องจาชา)

ชาธัญพืชสามารถผสมกับชาเขียวหรือเครื่องดื่มชาอื่น ๆ

 ชาเขียวข้าวกล้อง (ฮย็อนมีนกชา)
 เก็นไมชะ

 ทวีปยุโรป 
กาแฟธัญพืชบางยี่ห้อที่มีชื่อเสียงของโปแลนด์ซึ่งเชี่ยวชาญด้านกาแฟธัญพืช ได้แก่ อิงกา, กรากุส และอานาตอล

ในเช็กเกีย กาโววินีแม็ลตาเป็นยี่ห้อของของกาแฟธัญพืชคั่วมาตั้งแต่ปี ค.ศ. 1896

ส่วนผสมของธัญพืชคั่วดังกล่าวยังใช้เป็นพื้นฐานในการทำปอตปีแวกซึ่งเป็นเครื่องดื่มไม่มีแอลกอฮอล์ประเภทหนึ่ง
# ยูชะอ์
ยูชะอ์ อิบน์ นูน  และท่านเป็นเด็กชายที่ติดตามนบีมูซา ในระหว่าง การพบปะกับ นบีคิฎิร ตามที่ระบุไว้ใน ซูเราะฮ์ อัลกะฮ์ฟิ ท่านเป็นหนึ่งในนบีของอัลลอฮ์ อัลลอฮ์ (ตะอาลา) ได้แต่งตั้งเขาให้เป็นผู้สืบทอด วงศ์วานอิสราเอล หลังจากการตายของนบีมูซา และนบีฮารูน (อะลัยฮิมัสสะลาม) พวกอามาเลข  ไม่มีการกล่าวถึงอย่างชัดเจนในอัลกุรอาน แต่มีการกล่าวถึงด้วยชื่อในหะดีษที่เศาะฮีฮ์และในชีวประวัติ

 ชื่อของท่าน 
ท่านมีชื่อเต็มว่า ยูชะอ์ บิน นูน บิน อิฟรออีม บิน ยูซุฟ บิน ยะอ์กูบ บิน อิสฮาก บิน อิบรอฮีม อัลลอฮ์ได้ทรงกล่าวถึงท่านในอัลกุรอานในเรื่องของนบีคิฎิร และพระองค์ไม่ได้เอ่ยชื่อของท่าน 

 ติดอยู่ในทะเลทรายวงกต 40 ปี 
และอับดุลลอฮ์ บิน อับบาส (เราะฎิยัลลอฮุ อันฮุมา) ดำเนินต่อไปด้วยสายสายรายงานเดียวกัน

อัลลอฮ์ ตะอาลาตรัสเมื่อพระองค์เรียกนบีมูซา พระองค์กล่าวว่า: ห้ามพวกเขาเป็นเวลาสี่สิบปี ٗۛ พวกเขาพเนจรอยู่ในแผ่นดิน เขากล่าวว่า: ดังนั้นพวกเขาจึงเข้าไปในทะเลทรายวงกต และทุกคนที่เข้าไปในทะเลทรายวงกตที่มีอายุมากกว่ายี่สิบปีก็เสียชีวิตในทะเลทรายวงกต เขากล่าวว่า "นบีมูซาเสียชีวิตในตอนท้าย และการเสียชีวิตของนบีฮารูนก่อนหน้า เขากล่าวว่า ดังนั้นพวกเขาจึงอยู่ในเมืองของตนเป็นเวลาสี่สิบปี และยูชะอ์ก็ต่อต้านผู้ที่ยังอยู่กับเขาซึ่งเป็นเมืองของผู้มีกำลังมาก ยูชะอ์จึงพิชิตเมืองนี้ได้  كتاب جَامِعِ البَيَانِ عَنْ تَأْوِيْلِ القًرْآنَ لمُحَمَّدٍ ابْنِ جَرِيْرٍ الطَّبَرِيِّ - طبعة مكتبة ابْنِ تَيْمِيَةَ، القَاهِرَةُ، مِصْرُ - تحقيق مَحْمُوْدٍ مُحَمَّدٍ شَاكِرٍ - الجزء 10 - صفحة رقم 193 - تفسير سُوْرَةِ المائدة آيَة 26 - حديث رقم 11695

 นบีที่สนทนากับดวงอาทิตย์ 
มีหะดีษเศาะฮีฮ์ซึ่งรายงานโดย อิมาม มุฮัมมัด อัลบุคอรี และอิมาม มุสลิม บิน ฮัจญาจญ์ และอิมาม อะหมัด บิน ฮัมบัล ซึ่งรายงานมาจากอะบูฮุร็อยเราะฮ์ (ร.ฎ.)เศาะฮีฮ์ อัลบุคอรี 57:3124 และอัลมุสนัด 14:8315 และเศาะฮีฮ์ มุสลิม 19:4327

และอีกหะดีษที่รายงานจาก อิมาม อะหมัด บิน ฮัมบัล ผ่านการรายงานจากอะบูฮุร็อยเราะฮ์